สวัสดีค่ะ หนูไม่เคยเป็นอีสุกอีใสค่ะ ตอนเด็กหนูเคยฉีดวัคซีนป้องกันโรคอีสุกอีใสครบแล้ว ตอนนี้อายุ18ปีจำเป็นจะต้องไปฉีดอีกไหมคะ?
สวัสดีค่ะ วัคซีนอีสุกอีใส เป็นวัคซีนผลิตจากเชื้อไวรัสมีชีวิต ซึ่งเป็นสาเหตุของโรคอีสุกอีใส โดยแพทย์จะแนะนำให้ฉีดวัคซีนนี้จำนวน 2 เข็ม ตามเกณฑ์ที่กำหนดหลังได้รับวัคซีน 2 เข็มครบแล้ว ไม่จำเป็นต้องไปฉีดกระตุ้นเพิ่มอีกค่ะ โดยวัคซีนจะช่วยป้องกันการเกิดโรคได้ประมาณ 98 เปอร์เซ็นต์ อย่างไรก็ตาม ผู้ที่ฉีดวัคซีนแล้วยังคงติดเชื้อโรคอีสุกอีใสได้ แต่อาการจะไม่รุนแรงเท่าผู้ที่ไม่ได้รับการฉีดวัคซีน อาจเกิดผื่นขึ้นเพียงเล็กน้อย มีไข้อ่อน ๆ หรือบางรายก็ไม่มีไข้ และอาการมักหายเร็ว